
	ACTA 


	Expedient núm.: 
	Òrgan col·legiat: 

	JGL/2021/46 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	13 de desembre de 2021 

	Durada 
	des de les 19.00 fins a les 21.10 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	No


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/45 de la Junta de Govern Local de la sessió duta a terme el dia 29 de novembre de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 2292/2021. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud de petició d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar al sol·licitant la targeta d’aparcament individual.


	Expedient 2294/2021. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud de petició d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar al sol·licitant la targeta d’aparcament individual.


AIGÜES
	Expedient 2298/2021. Modificació de pòlisses de subministrament d’aigua, novembre de 2021

	Favorable
	Tipus de votació: unanimitat

	La regidora delegada de Serveis municipals, Rosó Barrera, informa de les modificacions de les pòlisses de subministrament d’aigua potable que s’han presentat durant el mes de novembre de 2021.



CEMENTIRI
	Expedient 2309/2021. Concessió de dret funerari d’un nínxol 

	Favorable
	Tipus de votació: unanimitat

	Vista la sol·licitud de concessió del dret funerari d’un nínxol del cementiri municipal de Solsona i que figuri a nom seu;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent. La quota tributària per la concessió d’un nínxol de la 4a fila ascendeix a 847,00 €.


	Expedient 2274/2021. Pròrroga lloguer de dret funerari d’un nínxol 

	Favorable
	Tipus de votació: unanimitat

	Vista la sol·licitud de petició de pròrroga per 5 anys del lloguer d’un nínxol del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir la pròrroga del lloguer sol·licitat per un termini de 5 anys, un cop pagada la taxa establerta a l'ordenança corresponent. La quota tributària pel lloguer d’un nínxol ascendeix a 269,00 €.


CONTRACTACIÓ
	Expedient 449/2021. Contracte obert simplificat – implantació segona fase de la xarxa de telelectura i subministrament de comptadors d'aigua

	Favorable
	Tipus de votació: unanimitat

	Per acord de la Junta de Govern Local de 22 de novembre de 2021 es va acceptar la proposta de la mesa de contractació de data 17 d'octubre de 2021 per a l’adjudicació del contracte de subministrament “Implantació de la segona fase de la xarxa de telelectura i subministrament de comptadors d'aigua a la ciutat de Solsona" a l’empresa Aqualogy Solutions, SAU, pel pressupost de 77.267,01 € (sense IVA), d’acord amb les condicions que figuren en l'oferta i les que es detallen en el plec de clàusules administratives particulars i de prescripcions tècniques, una vegada l’empresa presenti la documentació que se li requereix.
També es va acordar requerir el licitador Aqualogy Solutions, SAU, d’acord amb l'article 159.4. f) 4t de la LCSP, que dins del termini de set dies hàbils, a comptar des del següent a aquell en què hagués rebut el requeriment, presentes:
· declaració responsable fent constar que les dades del registre (RELI o ROLACE) estan actualitzades o, si fos el cas, aportés documentació que no constés en aquest registre
· document justificatiu de la constitució de la garantia definitiva, per un import de 3.863,25 € (5% del preu d’adjudicació)
· el compromís a què es refereix l’article 75.2 (si és el cas) i la documentació justificativa que disposa efectivament dels mitjans que s’hagi compromès o dedicar a adscriure a l’ execució del contracte de conformitat amb l’article 76.2 LCSP.
El 24 de novembre de 2021, amb núm. de registre 2021-E-RE-2606, el licitador Aqualogy Solutions, SAU va presentar en temps i forma la documentació requerida i la garantia definitiva (aval de CaixaBank inscrit a data 29 de novembre de 2021 en el Registre Especial d'Avals amb el número 9340.03.2489810-95 per l’import de 3.863,35 €).
Examinada la documentació que l'acompanya i de conformitat amb allò que s'ha fixat en la disposició addicional segona de la Llei 9/2017 de 8 de novembre, de contractes, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
Primer. Adjudicar el contracte de subministrament “Implantació de la segona fase de la xarxa de tele-lectura i subministrament de comptadors d'aigua a la ciutat de Solsona" a l’adjudicatari Aqualogy Solutions, SAU, per l’import de 77.267,01 €, més 16.226,07 (21% d’IVA), la qual cosa fa un total de 93.493,08 €, pel termini de vigència fins a 31 de desembre de 2022, sense possibilitat de pròrroga i amb la resta de les condicions que figuren en l'oferta i les que es detallen en el plec de clàusules administratives particulars i de prescripcions tècniques.
Segon. Notificar als licitadors que van presentar proposició aquest acord.
Tercer. Notificar-ho a l’adjudicatari i citar-lo per a la signatura del corresponent contracte.


	Expedient 2325/2021. Centre Sanitari del Solsonès – utilització Sala Polivalent

	Favorable
	Tipus de votació: unanimitat

	Vista la sol·licitud presentada i subscrita per Juan José Campus García, director mèdic del Centre Sanitari del Solsonès, en què demana poder utilitzar la Sala Polivalent el dia 15 de desembre, de les 8.00 a les 20.00h, per fer una vacunació massiva per la comarca del Solsonès en motiu de la pandèmia de la Covid-19;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


DESENVOLUPAMENT LOCAL
	Expedient 585/2021. Subvencions per a la promoció de l’ocupació i de l’activitat empresarial local, exercici 2021

	Favorable
	Tipus de votació: unanimitat

	Atès que en data 29 de novembre de 2021 la Junta de Govern Local va aprovar l’adjudicació, condicionada al requeriment de la documentació, dels ajuts per a la promoció de l'ocupació i de l'activitat empresarial de Solsona per a l’exercici 2021;
Atès que en la proposta de resolució, per error, no s’hi van incloure dues sol·licituds que s’havien presentat correctament en temps i forma;
Vist l’informe presentat pel tècnic de comerç i nucli antic de l’Ajuntament de Solsona i l’Agència de Desenvolupament Local de Solsona i Cardona amb una valoració individualitzada de les sol·licituds;
Vist que la partida 4300 47000 de subvencions per a la creació ocupació disposa de crèdit suficient per incorporar les dues noves sol·licituds;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda l’aprovació de les sol·licituds següents:
Línia 3: Ajuts per a la creació de llocs de treball
Número de registre: 2021-E-RE-779
Persona sol·licitant: Adrián Néstor Mortorello
Puntuació: 65
Import subvenció: 1.800,00 €.
Línia 4: Ajuts per a projectes d’autoocupació
Número de registre: 2021-E-RE-968
Persona sol·licitant: David Planes Jiménez
Puntuació: 40
Import subvenció: Fins a 1.200,00 €.


GOVERNACIÓ
	Expedient 2122/2021. Casal Popular La Fura – celebració Furafolk

	Favorable
	Tipus de votació: unanimitat

	Vista la sol·licitud presentada i subscrita per Carla Bellera i Vilar, representant del Casal Popular la Fura, en què sol·licita que el dia 11 de desembre de 2021, en motiu de la celebració del Furafolk, la part superior de la plaça de Sant Pere estigui lliure de cotxes fins a les 24.00 hores, tenint en compte que ja disposaven d'autorització, per acord de la Junta de Govern Local del dia 22 de novembre de 2021, fins a les 18.00 hores;
Vist l'informe 616/2021 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 2293/2021. Escola El Vinyet – utilització espai públic

	Favorable
	Tipus de votació: unanimitat

	Vista la sol·licitud presentada i subscrita per Anna Maria Serra Ros, directora de l'Escola El Vinyet, en què demana que es talli la circulació de vehicles de la plaça Major, de la plaça de Palau i de la plaça de la Catedral el dia 22 de desembre, de les 14.30 a les 17.30 hores, per celebrar el moment especial de l'hivern; també demana poder utilitzar l'equip de megafonia;
A proposta de les regidores delegades de Governació i de Cultura,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita, excepte l'equip de megafonia ja que està cedit a una altra entitat, i comunicar a la sol·licitant que s'ha de tenir en compte que l’activitat no ha d’impedir la circulació de qualsevol vehicle d’urgències n'hi dels veïns de les places on es durà a terme l'activitat.


	Expedient 2326/2021. Bar musical– celebració d’un festival

	Favorable
	Tipus de votació: unanimitat

	Vista la sol·licitud d’autorització per tallar el carrer d’Adolf Mas i poder col·locar una food truck el dia 25 de desembre, de les 19.00 a les 02.30 hores per a la celebració d’un festival i;
Vist l’informe 619/2021 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir l’autorització per tallar el carrer. Pel que fa a la col·locació de la food truck, i vist que la Resolució SLT/3652/2021, de 7 de desembre, per la qual s'estableixen les mesures en matèria de salut pública per a la contenció del brot epidèmic de la pandèmia de Covid-19 al territori de Catalunya, preveu en el seu article 6.2, que "en les reunions que suposin la concentració de persones en espais públics, entre les 01.00 i les 06.00 hores no es permet el consum d'aliments ni de begudes", només s'autoritza fins a les 01.00 hores del dia 26 de desembre. 


	Expedient 2344/2021. Actuació musical en directe, 18 de desembre de 2021

	Desfavorable
	Tipus de votació: unanimitat

	Vista la sol·licitud d’autorització per oferir un concert dins d’un bar situat a la plaça de Sant Roc, el dia 18 de desembre, de les 13.00 a les 15.00 hores o de les 19.00 a les 21.00 hores;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que no es pot autoritzar cap concert dins del bar ja que la llicència que té concedida és de bar restaurant i aquesta activitat no preveu la realització de concerts en viu.


	Expedient 1598/2021. Decret d'Alcaldia 279/2021, de 27 d'agost – sanció per l’abocament il·legal de material residual fora dels contenidors

	Favorable
	Tipus de votació: unanimitat

	Vist que per decret d’Alcaldia 279/2021, de 21 d’agost, s’acordà:
1. Iniciar expedient sancionador contra una empresa perquè havia quedat acreditada la comissió d’una infracció per l’abocament il·legal de material residual fora dels contenidors.
2. Imposar a l’empresa una sanció de tres-cents euros amb cinquanta-un cèntims (300,51 €) a l’empara d’allò disposat a l’article 237 del Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya.
Vist que l’expedient s’inicia per una infracció de l’article 41.4 a) de l’Ordenança de Convivència Ciutadana de l’Ajuntament de Solsona, que diu que es prohibeix realitzar  a la via pública (entenent-se com a tal també l’espai adjacent als contenidors), buidar, abocar i i dipositar qualsevol tipus de material residual i aigües brutes tant a la vorera com a la calçada. 
Vist que un cop efectuades al·legacions per l’empresa es dictà decret d’Alcaldia, 323/2021, de 28 de setembre, on s’acordà comunicar al sol·licitant la modificació de l’import de la sanció imposada pel decret d’Alcaldia 279/2021, de 21 d’agost, i aplicar una sanció de cent vint euros (120,00 €).
Vist que en data 27 de setembre de 2021, el representant de l’empresa, presentà recurs de reposició contra l'acord adoptat per decret d'Alcaldia 323/2021, de 28 de setembre, pel qual es resolien les al·legacions presentades contra la sanció imposada per decret d'Alcaldia 279/2021, de 27 d'agost,
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
Primer. Sobre la vulneració del principi de responsabilitat que regeix el procediment sancionador, es manifesta el recurrent en el sentit que en el seu cas no es dona el requisit o element de culpabilitat ja sigui a títol de dol, intencional, o de negligència, imprudència, tota vegada no existent cap element que acrediti l’autoria de la conducta sancionada, ni una sola prova, i, per tant, acaba sol·licitant l’arxiu de l’expedient sancionador.
Analitzant la documentació que obra en el present expedient, s’inicia per un informe de la Policia Local, de data 21 d’agost de 2021, que acredita que al passatge Guitart, a la zona de contenidors de davant del Llobet, s’observa una caixa, entre altres, amb el nom de l’empresa.
Que, certament, no es pot objectivar de forma plena que hagi estat l’empresa en qüestió, qui hagi deixat dit embalatge fora del contenidor contravenint les ordenances municipals. Però el que sí que és cert és que hi ha una prova fonamentada en indicis o presumpcions que han de portar a la inexorable conclusió que dita caixa o embalatge ha estat dipositat per l’empresa, en dit espai no habilitat. 
Així, la prova de presumpció és admesa pels nostres Tribunals quan hi ha un enllaç o nexe lògic entre el fet base i el fet presumit, essent aquest nexe fruit d’una activitat intel·lectual ordenada, tenint en compte el conjunt de la prova que es té i fruit d’una sana crítica, podent-se arribar a la convicció que hi ha una lògica entre els elements. 
L’article 386 de la LEC, afirma que "a partir de un hecho admitido o probado, el tribunal podrá presumir la certeza, a los efectos del proceso, de otro hecho, si entre el admitido o demostrado y el presunto existe un enlace preciso y directo según las reglas del criterio humano", així com "frente a la posible formulación de una presunción judicial, el litigante perjudicado por ella siempre podrá practicar la prueba en contrario a que se refiere el apartado 2 del artículo anterior". 
En definitiva, si hi ha un enllaç lògic entre els fets i la conclusió a la que s’arriba es pot admetre l’existència d’un fet mitjançant la prova de presumpcions.
El recurrent manifesta que en cap cas ell ha llençat dita caixa en la zona indicada tota vegada disposa d’una zona habilitada per a llençar el cartró davant de l’immoble que ocupa i que a més té contractat el servei de recollida de cartró i embalatges, extrems que no l’eximeixen de la possibilitat de dur a terme l’abocament en altres zones que les que indica. A més, manifesta que en la fotografia que s’acompanya a l’atestat policial hi ha altres caixes on posa “aigua de Viladrau”, “salsa Espinaler”, etc. i entén que l’Ajuntament també hauria d’iniciar expedient sancionador contra dites empreses si segueix aquest criteri.
La realitat és que el recurrent està confonent qui fa el lliurament d’un paquet i qui n’és el receptor, essent aquest últim el que ha de dur a terme la gestió correcta de l’embalatge.
En aquella mateixa data es van obrir varis expedients sancionadors per haver dut a terme exactament els mateixos fets que són objecte del present expedient, alguns particulars i altres empreses, que també havien contravingut l’Ordenança de convivència ciutadana i que eren, evidentment, els receptors de l’embalatge.
La lògica i la racionalitat porten a concloure a aquest consistori que el responsable de la gestió de dit residu és el seu destinatari, essent aquesta apreciació fruit d’un enllaç precís i directe entre el fet base i l’afirmació presumida, fruit d’una lògica deductiva, pel que escau desestimar el recurs de reposició interposat contra l'acord adoptat per decret d'Alcaldia 323/2021, de 28 de setembre, pel qual es resolen les al·legacions presentades contra la sanció imposada per decret d'Alcaldia 279/2021, de 27 d'agost.
Segon. Comunicar aquest acord als interessats amb indicació al peu dels recursos que en el seu cas procedeixin.


	Expedient 2288/2021. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 2297/2021. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 2327/2021. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


	Expedient 2307/2021. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


	Expedient 2343/2021. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


HABITATGE
	Expedient 1411/2021. Subvencions destinades a l'aportació de nous habitatges a la borsa de lloguer social de l'Ajuntament de Solsona

	Favorable
	Tipus de votació: unanimitat

	Vist que el 8 d’octubre de 2021 es publicaren al Butlletí Oficial de la Província de Lleida, núm. 196, les bases per a l’atorgament de subvencions destinades a l’aportació de nous habitatges a la borsa de lloguer social de l’Ajuntament de Solsona;
Vist que el període de sol·licituds es va obrir a partir de l’endemà de la publicació d’aquestes bases i fins al dia 10 de novembre de 2021;
Vist que una vegada finalitzat el termini, s’han presentat un total de set sol·licituds que compleixen els requisits.
A proposta del regidor delegat d'Habitatge,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Un cop revisades les diferents sol·licituds rebudes, es proposa el pagament de la subvenció detallada en el punt 5 de les bases per a l’atorgament de subvencions destinades a l’aportació de nous habitatges a la borsa de lloguer social de l’Ajuntament de Solsona, a les sol·licituds següents, atès que els habitatges es troben en poder i gestió de la Borsa i compleixen la resta de requisits:
2. Resten pendents de tramitar les sol·licituds següents en trobar-se els habitatges es procés de reforma, o bé pendents de negociar un acord global per a la incorporació de nous habitatges a la Borsa de lloguer social.


HISENDA
	Expedient 1176/2019. Retorn diferència ICIO llicència urbanística – substitució de cobertes malmeses de la planta primera i la planta sota-coberta d'un edifici, sense modificar el volum de la construcció, Pl. del Camp.

	Favorable
	Tipus de votació: unanimitat

	Vista la sol·licitud en què es demana el retorn de part de l'import sobre construccions i obres (ICIO) pagat per tramitar la llicència d'obres concedida per acord de la Junta de Govern Local del dia 30 de setembre de 2019, per a construir un ascensor i aixecar la coberta existent en un edifici plurifamiliar a la plaça del Camp, ja que posteriorment es va tramitar una modificació de la llicència i finalment només es va modificar la coberta existent i no es va construir l'ascensor previst, amb una disminució significativa del pressupost d'execució de les obres;
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda retornar a la sol·licitant set-cents sis euros amb seixanta-nou cèntims (706,69 €), corresponents a l'import de l'ICIO; i no retornar cap import corresponent a la taxa per llicències urbanístiques, atenent que la meritació d’aquesta taxa neix quan s’inicia l’activitat municipal que constitueix el fet imposable (article 6 de l’Ordenança fiscal núm. 32).


	Expedient 231/2021. Certificació núm. 7 – reforma del local per ubicar-hi el tanatori municipal de Solsona (lot 1)

	Favorable
	Tipus de votació: unanimitat

	Vist l’informe favorable emès pels Serveis Tècnics municipals, de data 15 de novembre de 2021, en relació a la certificació núm. 7 de l’obra "Reforma de local per ubicar-hi el tanatori municipal de Solsona (lot 1), amb les referències que tot seguit es detallen:
Títol de l’obra: Reforma de local per ubicar-hi el tanatori municipal de Solsona (lot 1)
Import total adjudicat amb IVA inclòs: 1.050.236,22 €
Empresa adjudicatària: Excavacions Vilà Vila, SA
Tècnic director de l’obra: Anna Grau i Riu
Import de les obres executades anteriorment 534.880,84 €
Import de la setena certificació d’obra 74.186,04 €
Import total certificat 609.066,88 €;
En base als fets exposats i a proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda aprovar la certificació núm. 7 de l’obra "Reforma de local per ubicar-hi el tanatori municipal de Solsona (lot 1)", que ascendeix a l’import de 74.186,04 €, i que s’haurà d’abonar a l’empresa adjudicatària, Excavacions Vilà Vila, SA.


	Expedient 231/2021. Certificació núm. 2 – reforma del local per ubicar-hi el tanatori municipal de Solsona (lot 2)

	Favorable
	Tipus de votació: unanimitat

	Vist l’informe favorable emès pels Serveis Tècnics municipals, de data 1 de desembre de 2021, en relació a la certificació núm. 2 de l’obra "Reforma de local per ubicar-hi el tanatori municipal de Solsona (lot 2)", amb les referències que tot seguit es detallen:
Títol de l’obra: Reforma de local per ubicar-hi el tanatori municipal de Solsona (lot 2)
Import total adjudicat amb IVA inclòs: 474.956,55 €
Empresa adjudicatària: Ilerfred, SL
Tècnic director de l’obra: Anna Grau i Riu
Import de les obres executades anteriorment 122.318,46 €
Import de la segona certificació de l’obra 100.161,21 €
Import total certificat 222.479,67 €;
En base als fets exposats i a proposta del regidor delegat d'Hisenda,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda aprovar la certificació núm. 2 de l’obra "Reforma de local per ubicar-hi el tanatori municipal de Solsona (lot 2)", que ascendeix a l’import de 100.161,21 €, i que s’haurà d’abonar a l’empresa adjudicatària, Ilerfred, SL.


PARCS I JARDINS
	Expedient 2285/2021. Manteniment jardí C/ Alcalde Moles

	Desfavorable
	Tipus de votació: unanimitat

	Vista la sol·licitud d’ autorització per tenir cura d’un jardí situat al carrer de l'Alcalde Moles, regant amb aigua de la xarxa pública, podant i plantant i tallant la gespa, a banda del manteniment que en faci l'Ajuntament;
A proposta del regidor delegat de Parcs i jardins,
La Junta de Govern Local, en virtut de les facultats que té delegades per decret d'Alcaldia339/2021, de 4 d’octubre, i per unanimitat dels assistents, acorda comunicar a la sol·licitant que no es pot atendre la seva petició ja que és l'Ajuntament qui té cura del manteniment de l'espai públic.


PERSONAL
	Expedient 2207/2021. Convocatòria C06/2021. Conserge d'escola i constitució d’una borsa de treball

	Favorable
	Tipus de votació: unanimitat

	L'Oferta Pública d'Ocupació corresponent a l'exercici de l'any 2019, publicada en el DOGC núm. 7851 de 10 d'abril de 2019, preveu entre d’altres, el lloc de treball d'un/a conserge d'escola, com a personal laboral fix.
Per provisió d’Alcaldia i del regidor delegat d'Hisenda i Administració de 24 de novembre de 2021, se sol·licita l'inici de l’expedient per a la contractació i la redacció de les bases per a la convocatòria del concurs-oposició d'una plaça de conserge d'escola.
L'article 19 de la Llei 11/2020, de 30 de desembre, de Pressupostos Generals de l'Estat per a l'any 2021, estableix en el seu punt 1 que la incorporació de personal de nou ingrés amb una relació indefinida amb el sector públic es regularà pels criteris assenyalats en l'article i se subjectarà a una taxa de reposició d'efectius del 110% en els sectors prioritaris i del 100% en els altres sectors. Les entitats locals que tinguessin amortitzat el seu deute financer a 31 de desembre de l'exercici anterior tindran un 110% en tots els sectors.
En el punt 6 del mateix article s'assenyala que no computarà per al límit màxim de taxa:
a) El personal que s'incorpori en execució d'ofertes d'ocupació pública d'exercicis anteriors.
I, finalment, en el punt 8.b) es menciona que la validesa de la taxa autoritzada estarà condicionada, d'acord amb l'article 70 del EBEP a què la convocatòria de les places es publiqui al Diari Oficial de la Província, de la Comunitat Autònoma o, en el seu cas, de l'Estat, en el termini improrrogable de tres anys, a comptar des de la data de la publicació de l’Oferta Pública d'Ocupació en què s'incloguin les places. Com a conseqüència d'això l'oferta autoritzada es considera consumida una vegada celebrats els processos selectius corresponents, amb independència del resultats d'aquests processos.
Examinades les bases de la convocatòria en relació amb la selecció de personal esmentada i de conformitat amb l'article 21.1.g) de la Llei 7/1985, de 2 d'abril, reguladora de les bases del règim local;
A proposta de l’Alcaldia i del regidor delegat d'Hisenda i d'Administració,
La Junta de Govern Local, en virtut de les facultats que té delegades per Decret d’Alcaldia 339/2021, de 4 d'octubre, i per unanimitat dels assistents, acorda:
Primer. Aprovar les bases de convocatòria per a l’accés, mitjançant concurs oposició, d'una plaça de conserge d'escola i constitució d’una borsa de treball (codi de convocatòria C06/2021), que es transcriuen en forma d’annex.
Segon. Convocar les proves selectives per a la cobertura de la plaça vacant esmentada, comunicant-ho a l’Escola d’Administració Pública de Catalunya per tal que designi els membres que han de formar part de l'òrgan de selecció de la convocatòria citada.
Tercer. Publicar la convocatòria, juntament amb el text íntegre de les bases reguladores de les proves selectives, en el Butlletí Oficial de la Província de Lleida, en el Diari Oficial de la Generalitat de Catalunya i en la pàgina web d’aquest Ajuntament.
Annex
"Bases reguladores de la convocatòria per proveir una plaça de conserge d'escola (personal laboral fix) per torn lliure i constitució d'una borsa de treball
Primera. Objecte de la convocatòria
És objecte de les presents bases la provisió d'una plaça de conserge d'escola (personal laboral fix) per torn lliure i constitució d’una borsa de treball, que s’inclou en l'Oferta Pública d'Ocupació corresponent a l'exercici de l'any 2019, publicada en el DOGC núm. 7851 de 10 d'abril de 2019.
Les característiques de la plaça de conserge d'escola són:
· Codi de la convocatòria: C06/2021
· Denominació del lloc: conserge d'escola
· Naturalesa: personal laboral fix
· Grup de classificació: AP
· Jornada: completa
· Horari: horari matí i tarda
· Complement destí anual: CD10 – 3.299,10 €
· Complement específic anual: 6.230,94 €
· Salari base anual: 8.408,12 €
· Titulació exigible: certificat d'escolaritat
· Sistema selectiu: concurs-oposicions
· Núm. de vacants: 1
Funcions encomanades:
· Atendre al públic personalment i telefònicament en tot allò que sigui de la seva competència derivant a altres serveis o administracions en cas necessari.
· Vigilar els diferents punts de les instal·lacions i custodiar els seus equipaments i material.
· Encarregar-se de l'obertura i tancament de les instal·lacions, així com de la custòdia de les seves claus.
· Vetllar pel compliment per part dels usuaris de la normativa vigent i els reglaments interns de les diferents instal·lacions.
· Fer el seguiment del material utilitzat pels usuaris de les instal·lacions, comprovar el seu estat, reposant si cal.
· Realitzar tasques de neteja de les instal·lacions (escombrar i netejar magatzems, sales, etc.)
· Realitzar trasllats de material i mobiliari, així com tasques senzilles de manteniment, conservació i reparació d'instal·lacions i equipaments, com ara arreglar penjadors, canviar bombetes i fluorescents, etc.
· Tenir cura del manteniment d'elements com la calefacció, instal·lacions elèctriques, de gas, etc. i informar els responsables del seu manteniment de les anomalies detectades.
· Donar suport a l'organització d'activitats habituals o extraordinàries realitzades pel centre.
· Recollir i distribuir documentació i correspondència interna.
· Vetllar per la seguretat i salut en el seu lloc de treball, utilitzant adequadament els equips relacionats amb la seva activitat, d'acord amb els procediments establerts i la normativa vigent en matèria de prevenció de riscos laborals.
· I, en general, altres funcions de caràcter similar que li siguin assignades.
Aquesta plaça està vinculada a la provisió i funcions de lloc de treball de conserge d'escola establert a la relació de llocs de treball de l'Ajuntament de Solsona (fitxa núm. 9).
Les bases també regulen la constitució d'una Borsa de treball per a poder atendre les possibles baixes de personal i necessitats conjunturals d'aquesta categoria, que es produeixin en aquest lloc de treball quan es consideri que aquestes no poden ser assumides pels recursos propis de la Corporació.
Segona. Condicions d'admissió d'aspirants
Per formar part en les proves de selecció, serà necessari reunir els requisits establerts en l'article 56 del Text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre:
a) Tenir la nacionalitat espanyola sense perjudici del que es disposa en l'article 57 del Text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre.
b) Posseir la capacitat funcional per a l'acompliment de les tasques.
c) Tenir complerts els 16 anys i no excedir, si escau, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.
d) No haver estat separat mitjançant expedient disciplinari del servei de qualsevol de les Administracions Públiques o dels òrgans constitucionals o estatutaris de les Comunitats Autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per exercir funcions similars a les quals exercien en el cas del personal laboral, en el qual hagués estat separat o inhabilitat. En el cas de ser nacional d'un altre Estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedeixi, en el seu Estat, en aquests termes l'accés a l'empleat públic.
e) Estar en possessió del certificat d'escolaritat en el moment de la presentació d’instàncies. En cas de titulacions obtingudes a l’estranger hauran d’acompanyar-se de l’ordre ministerial de reconeixement de títol expedit, de conformitat amb la normativa reguladora de l’homologació i consolidació de títols i estudis estrangers.
f) No estar inhabilitat/da per sentència ferma per l’exercici de les funcions públiques ni estar o haver estat separat/da en ferm, mitjançant expedient disciplinari, del servei de qualsevol administració pública.
g) No patir cap malaltia o situació física i/o psíquica que impedeixi el normal desenvolupament i exercici de les funcions corresponents. I complir les condicions necessàries per exercir les funcions que dins el cos i l’escala li poden ésser encomanades, d’acord amb el que s’estableixi legalment.
h) Estar en possessió de coneixements de nivell elemental (B1) de català de la Secretaria de Política Lingüística de la Generalitat de Catalunya o dels reconeguts per aquesta com a equivalents, mitjançant la presentació del certificat acreditatiu corresponent o la superació de la prova prevista a la base sisena.
i) De conformitat amb el que estableix l’article 6 del Decret 389/1996, de 2 de desembre, pel qual es regula l’accés dels ciutadans dels estats membres de la Unió Europea a la funció pública els aspirants que no tinguin la nacionalitat espanyola han d’acreditar el coneixement de la llengua castellana, tant en l’expressió oral com en l’escrita.
Resten exemptes de fer aquesta prova les persones que hagin acreditat documentalment, i en el termini de presentació de sol·licituds d’aquesta convocatòria, estar en possessió d’un certificat conforme han cursat la primària, la secundària i el batxillerat a l’Estat espanyol; del diploma superior d’espanyol com a llengua estrangera que estableix el Reial decret 862/1988, de 20 de juliol, modificat i completat pel Reial decret 1/1992, de 10 de gener, o certificació acadèmica que acrediti haver superat totes les proves adreçades a l’obtenció d’aquest, o del certificat d’aptitud en espanyol per a estrangers expedit per l’escola oficial d’idiomes.
j) Certificat negatiu de delictes de naturalesa sexual. Aquest certificat es pot presentar amb la documentació quan sigui requerida la persona per a la seva contractació o bé es pot presentar al consentiment perquè l'Ajuntament l'adjunti a l'expedient que es consultarà de forma prèvia a la contractació. En cas que no sigui negatiu implica la impossibilitat de contractar la persona aspirant.
Tots els requisits s’han de complir el darrer dia de presentació de sol·licituds.
Tercera. Sol·licituds
1. Els/les aspirants que desitgin prendre part en el procés selectiu hauran de presentar en la forma que determina l’article 16, apartat 4, de la Llei 39/2015 d’1 d’octubre de procediment administratiu comú de les administracions públiques:
a) Al registre electrònic de l’Ajuntament de Solsona, que trobareu a l’adreça:
https://solsona.eadministracio.cat/catalog/tw/b3b53fd2-52b6-4f1f-bd73-7299a7b392db.
b) A les oficines de Correus.
c) A les oficines diplomàtiques o oficines consulars d’Espanya a l’estranger.
d) A les oficines d’assistència en matèria de registres.
e) Presencialment al Registre General de l’Ajuntament de Solsona (carrer del Castell, 20, 25280 Solsona, telèfon 973480050, horari dilluns de 8.30 a 19.00 hores, dimarts a divendres de 8.30 a 14.30 hores).
En el cas que la sol·licitud es presenti en alguna de les formes previstes en els apartats b), c) i d), s’haurà de trametre via fax (973482361) o via correu electrònic (recursos_humans@ajsolsona.cat) còpia de la sol·licitud degudament registrada.
2. El termini per a la presentació d’instàncies és de 20 dies hàbils comptats a partir de l’endemà de la publicació de l’anunci de la convocatòria al Diari Oficial de la Generalitat de Catalunya. Les bases es publicaran al Butlletí Oficial de la Província de Lleida, al tauler d’edictes de l’Ajuntament i a la pàgina web municipal https://www.ajsolsona.cat/ca/l-ajuntament/ofertes-laborals*.*
3. Els/les aspirants han de satisfer la taxa de participació en concurs per places de l’Ajuntament de Solsona, que és de 20,00€, a la tresoreria municipal (IBAN ES60 2100 0081 9902 0000 0425), d’acord amb l’establert a l’ordenança fiscal núm. 10 que regula la taxa per expedició de documents administratius (annex punt 3. i) participació concursos o concursos oposició plaça personal) Es bonificarà als aspirants que acreditin ser DONO (demanant d’ocupació no ocupat). Aquest requisit serà validat per l’Ajuntament prèvia consulta al SOC.
4. Per ser admès/a en les proves selectives, a la sol·licitud s’ha de manifestar que es reuneixen totes i cadascuna de les condicions exigides a la base segona de la convocatòria i ha d’anar acompanyada de:
· currículum vitae de l’aspirant degudament actualitzat, data i signatura
· fotocòpia del DNI
· fotocòpia del títol acadèmic exigit que se sol·licita com a requisit d’accés o resguard d’haver abonat els drets per a la seva expedició
· document oficial que acrediti estar en possessió del nivell de català requerit, o superior, d’acord amb el Decret 161/2002, d’11 de juny
· en el cas d’aspirants que no tinguin la nacionalitat espanyola, fotocòpia de l’acreditació del coneixement de llengua castellana, segons el què s’estableix al punt g) de la base segona
· certificat de delictes de naturalesa sexual (en cas que no s'aporti el certificat sol·licitat, les persones aspirants podran presentar una declaració jurada o promesa de no haver estat condemnats per sentència ferma autoritzant a l'Ajuntament de Solsona a comprovar la veracitat de la declaració)
· documentació acreditativa dels mèrits que s’al·leguin per a la fase de concurs (fotocòpia dels títols en el cas de cursos de formació, i informe de vida laboral en el cas d’experiència).
La documentació acreditativa dels mèrits al·legats s’haurà de presentar dins el termini de presentació de sol·licituds. En cas contrari no podrà ser valorada pel tribunal la qualificació i serà declarada extemporània.
· document acreditatiu d’haver satisfet la taxa de participació en el concurs per places de l’Ajuntament de Solsona, que és de 20,00€, a la tresoreria municipal, o acreditació de ser DONO (demanant d’ocupació no ocupat).
Amb la presentació de la sol·licitud l’aspirant dona el seu consentiment al tractament de les dades de caràcter personal que són necessàries per prendre part en la convocatòria i per a la resta de tramitació del procés selectiu, així com la publicitat d’aquestes dades, d’acord amb la normativa vigent. Per exercir els drets d’accés, oposició, rectificació i cancel·lació els/les aspirants hauran de dirigir-se a l’Ajuntament de Solsona, carrer del  Castell, 20 (25280) Solsona.
En relació a les persones amb discapacitat, podran demanar en la instància l’adaptació i l’adequació del temps i mitjans per a la realització de les proves previstes en les bases de convocatòria, sempre que aquesta no impliqui una modificació exorbitant en el context de l’organització o sigui incompatible amb el contingut del lloc i el servei públic que s’ha de prestar. Abans de realitzar la primera prova hauran de presentar un dictamen vinculant de les seves condicions psíquiques i físiques o sensorials, expedit per l’equip multi professional competent. El Tribunal decidirà sobre les peticions d’adaptacions i adequacions que s’efectuïn.
Les dades corresponents al domicili, telèfon i adreça electrònica que figurin a la sol·licitud es consideraran com les úniques vàlides a efectes de notificacions. Seran responsabilitat exclusiva de les persones aspirants els errors en la seva consignació i la comunicació a l'Ajuntament de Solsona de qualsevol canvi d'aquestes.
A l'efecte d'admissió de les persones aspirants es tindran en compte les dades que aquestes facin constar a la sol·licitud, sense perjudici que en qualsevol moment l'autoritat convocant o el Tribunal de selecció pugui requerir-los l'acreditació dels requisits necessaris quan cregui que hi ha inexactituds o falsedats en les que hagin pogut incórrer les persones aspirants.
Els mèrits insuficientment acreditats no seran valorats. Es podran sol·licitar altres aclariments i/o documentació que el tribunal consideri necessaris per a la correcta valoració dels mèrits al·legats en qualsevol fase del procés selectiu. Tota la documentació que es presenti en llengua estrangera, per a què pugui ser valorada, ha d’anar acompanyada de la corresponent traducció jurada.
El Tribunal podrà sol·licitar els aclariments i/o documentació que consideri necessaris per a la verificació dels requisits i/o per la correcta valoració dels mèrits al·legats. Això és podrà dur a terme en qualsevol fase del procés selectiu.
Quarta. Llista d'aspirants
Un cop finalitzat el termini de presentació de sol·licituds, l'Alcaldia dictarà resolució en el termini de màxim d’un mes, declarant aprovada la llista provisional d'admesos i exclosos. En l’esmentada resolució també es determinarà la composició del Tribunal i suplents, i el lloc, la data i l’hora de començament dels exercicis. La crida per a posteriors exercicis, si és el cas, es publicarà a la pàgina web de l’Ajuntament.
Aquesta resolució incorporarà un llistat amb nom i cognoms complets d’acord amb la Llei 3/2018 de 5 de desembre de Protecció de dades personals i garantia dels drets digitals, i quatre xifres numèriques del DNI d’acord amb la Disposició Addicional setena de l’esmentada Llei i d’acord a la Instrucció dictada per l’Agència Catalana de Protecció de Dades (APDCAT) de data 4 de març de 2019 o altres que dicti posteriorment. Aquesta serà també la identificació de la resta d’anuncis i publicacions d’aquest procés selectiu.
La resolució es publicarà al web municipal https://www.ajsolsona.cat/ca/l-ajuntament/ofertes-laborals.
L’esmentada resolució també concedirà un termini de 10 dies hàbils per a esmenes o reclamacions possibles.
Les errades materials de fet es podran esmenar en qualsevol moment, d’ofici o a petició de les persones interessades. Les al·legacions presentades seran resoltes en el termini màxim de quinze dies, transcorregut el qual, sense que s’hagi dictat resolució, les al·legacions s’entendran desestimades i es considerarà elevada a definitiva la llista d’aspirants admesos i exclosos i no caldrà tornar a publicar-la.
Cinquena. Tribunal qualificador
El tribunal qualificador es constituirà de la manera següent:
· President:
El gerent de l'Ajuntament (titular)
L'administrativa de la regidoria d'educació (suplent).
· Vocals:
Un/a representant d'una escola pública de Solsona o el/la seu/va suplent
Un/a membre designat/da per l’Escola d’Administració Pública de Catalunya o el/la seu/va suplent.
· Secretària:
La secretària de l’Ajuntament (titular)
La tècnica d’administració general de l’Ajuntament (suplent).
Per a la constitució vàlida del tribunal i per a la seva actuació adequada a efectes de celebració de sessions, deliberacions i presa d’acords es requerirà la presència de la majoria dels seus membres, siguin titulars o suplents. La secretària actuarà amb veu però sense vot.
En el cas que es produeixi un empat en les decisions del tribunal, el president/a podrà fer ús del vot de qualitat per desfer-ho.
El tribunal podrà disposar la incorporació d’assessors especialistes per a totes o alguna de les proves, els quals es limitaran a l’exercici de les seves especialitats tècniques per a totes o algunes de les proves, i actuaran amb veu però sense vot per debatre, en les sessions del tribunal, les qüestions que se’ls sotmetin relatives a les matèries de la seva competència.
Les persones membres dels tribunals qualificadors han d’abstenir-se quan en elles concorrin les circumstàncies que preveuen els articles 23 de la Llei 40/2015, d’1 d’octubre de RJSP. Les persones aspirants poden recusar-les quan concorri qualsevol de les circumstàncies de l’article 24 de la mateixa norma.
El tribunal queda facultat per resoldre els dubtes que es presentin i prendre els acords necessaris per al bon ordre de les proves en tot allò que no preveuen aquestes bases. També resoldrà les al·legacions que li siguin plantejades.
Els membres del tribunal i el personal tècnic de suport, meritaran, si escau, les indemnitzacions i assistències que mereixin per raó del servei, d’acord amb el Reial decret 462/2002, de 24 de maig, sobre indemnitzacions per raó de servei.
Sisena. Procés de selecció
El procediment de selecció serà el de concurs-oposició i constarà de dues fases, la fase d’oposició i la fase de concurs.
Els aspirants seran convocats en crida única, sent exclosos de l’oposició els qui no compareguin, excepte causa de força major degudament acreditada i lliurement apreciada pel tribunal.
En qualsevol moment el tribunal podrà requerir els opositors per a què acreditin la seva personalitat.
Els candidats hauran d’acudir proveïts del DNI o, en defecte d’això, passaport o permís de conduir.
6.1 Fase oposició. (màxim 20 punts)
1r exercici: coneixement de la llengua catalana
Exercici de caràcter obligatori i eliminatori. Consisteix en la realització d'exercicis de coneixements sintàctics i de comprensió de la llengua catalana equivalents al nivell intermedi de català (B1) de la Direcció General de Política Lingüística i, si s'escau, en la realització d'una entrevista amb una persona experta que permeti valorar-ne els coneixements orals.
Queden exempts de realitzar aquesta prova els i les aspirants que acreditin documentalment, dins el termini de presentació de les sol·licituds, posseir el certificat de nivell intermedi de català (B1) de la Direcció General de Política Lingüística o equivalent amb la normativa vigent i aquells aspirants que es trobin en els supòsits d'exempció establerts a la base 5 de les Bases generals. Els/les aspirants que vulguin ser declarats exempts cal que ho facin constar expressament en la sol·licitud.
Per realitzar aquestes proves, el tribunal ha de comptar amb l'assessorament de persones tècniques especialitzades en normalització lingüística.
La qualificació dels/les aspirants en aquest exercici serà la d'apte o no apte.
2n exercici: prova teòrica
Exercici de caràcter obligatori i eliminatori. Consistirà en respondre per escrit en un termini màxim de 50 minuts, un qüestionari tipus test, consistent en 28 preguntes amb respostes alternatives, relacionades amb el temari que s'acompanya com a Annex.
Aquest exercici es puntuarà de 0 a 7 punts i s'haurà de treure un mínim de 3,50 punts per superar l'exercici. La fórmula que s'aplicarà per a la correcció d'aquest exercici serà la següent: cada pregunta valdrà 0,25 punts, les no contestades no puntuen i les incorrectes resten 0,05 punts.
Quedaran eliminades les persones aspirants que obtinguin una qualificació inferior a 3,50 punts.
3r exercici: prova pràctica
Exercici de caràcter obligatori i eliminatori. Consistirà en la resolució per escrit d'un o dos casos pràctics sobre les funcions pròpies del lloc de treball, amb l'objecte de comprovar la destresa, habilitats i competències pràctiques dels/les aspirants. La puntuació d'aquest exercici vindrà donada per la mitjana aritmètica de les puntuacions atorgades pels membres del tribunal, entre 0 i 8 punts. Es necessita un mínim de 4 punts per superar-lo.
4t exercici: entrevista
Aquest exercici el realitzaran com a màxim 15 persones que es correspondran a les 15 millors puntuacions que resultin de la mitjana aritmètica del segon i tercer exercici d'aquestes Bases. En cas d'empat en la posició número 15 la realitzaran les dues o més  persones aspirants que es trobin en aquella posició. La resta d'aspirants no continuaran el procés selectiu.
Exercici de caràcter obligatori i no eliminatori. L'objectiu de l'entrevista serà valorar les competències professionals de les persones aspirants. Es desenvoluparà mitjançant una anàlisi del currículum personal amb els aspirants, en relació a les competències següents:
· Adaptació: capacitat d'adaptar la conducta a situacions (procediments, funcions, només noves en l'àmbit laboral a partir de les directius de l'àrea/servei).
· Organització del treball: capacitat d'establir de manera autònoma objectius i terminis per a la realització de les tasques, tot definint les prioritats de treball dins del seu àmbit i assegurant-se que s'hagi obtingut la qualitat del treball esperada i s'hagin dut a terme totes les actuacions previstes.
· Orientació als usuaris interns i externs: capacitat per percebre i identificar les necessitats dels usuaris i comandaments, establint una relació comunicativa oberta i fluida i mostrant interès per conèixer el seu nivell de satisfacció.
La qualificació màxima d'aquest exercici serà de 5 punts.
6.2 Fase concurs. (màxim 12 punts)
Es procedirà a la valoració dels mèrits només d’aquelles persones que hagin resultat aptes a la fase d’oposició.
Tots els mèrits puntuables caldrà acreditar-los documentalment en el moment de la presentació de la sol·licitud per prendre part al concurs-oposició.
Per la valoració dels mèrits:
· L'acreditació de l'experiència professional en les administracions o empreses del sector públic s'ha d'acreditar mitjançant certificació de l'òrgan competent amb indicació expressa de l'escala i subescala o categoria professional desenvolupada, funcions, període de temps, data de finalització, règim de dedicació i experiència adquirida.
· Informe de vida laboral actualitzat (cal que s'acompanyi dels contractes de treball per poder valorar la categoria).
· Fotocòpia dels contractes o nomenaments que acreditin la seva experiència professional (cal acreditar la finalització del contracte/nomenament per computar el termini).
· Fotocòpia dels títols que acreditin la seva formació.
Únicament accediran a la fase de concurs els aspirants que superin la d'oposició.
El tribunal valorarà els mèrits al·legats i acreditats documentalment pels aspirants dins el període de presentació de sol·licituds, d'acord amb el barem següent:
A. Experiència laboral en servei de consergeria d'escola (tant en l’administració pública com en el sector privat), fins a un màxim de 5 punts:
· Per haver desenvolupat a qualsevol de les administracions públiques les tasques de les mateixes característiques de la plaça convocada: es puntuarà a raó de d'1 punts per 365 dies treballats.
· Per haver desenvolupat tasques de les mateixes característiques de la plaça convocada a l'empresa privada: es puntuarà a raó de de 0,50 punts per 365 dies treballats.
La puntuació s'entén a jornada completa i s'haurà d'aplicar l'equivalència a jornada parcial si la jornada que s'acredita és parcial.
B. Titulació acadèmica superior a la requerida, fins a un màxim de 2 punts:
Titulació
Puntuació
Graduat d'educació secundària o equivalent
0,50 punts
Batxillerat o equivalent
1 punt
Grau universitari
2 punts
C. Formació professional, fins a un màxim de 4 punts:
Formació relacionada amb tasques a desenvolupar
Puntuació
Per cada curs de 8 a 25 h
0,15 punts
Per cada curs de 26 a 50 h
0,25 punts
Per cada curs de 51 a 100 h
0,50 punts
Per cada curs de durada superior a 100 h
0,75 punts
Els/les aspirants han d'acreditar documentalment la durada en hores dels cursos al·legats per a què es puguin valorar.
D. Per acreditacions de competències en tecnologies de la informació i la comunicació (en cas de presentar els dos nivells, només es puntuarà el nivell més alt), fins a un màxim d'1 punt.
Actic
Puntuació
Nivell 1 - Certificat bàsic Actic
0,50 punts
Nivell 2 - Certificat mitjà Actic
1 punt
Setena. Qualificacions dels i les aspirants i proposta d’aspirant i nomenament
Un cop finalitzada la qualificació de les persones aspirants, el Tribunal farà pública al tauler d’edictes i al web municipal la relació d’aprovats/des per ordre de puntuació final. La persona que hagi obtingut la puntuació més alta serà la proposada pel Tribunal a l’òrgan competent per a la seva contractació.
L’Alcaldia aprovarà el decret de contractació de l'aspirant proposat/da pel Tribunal en el termini d’un mes i ho notificarà als interessats. Una vegada efectuada aquesta notificació, el/la aspirant proposat/da haurà d’incorporar-se al servei de l’Ajuntament en el moment en què hi sigui requerit/da, i en un termini màxim d’1 mes des de la data del decret de contractació.
En el cas que cap dels/les aspirants superi el procés selectiu, el tribunal qualificarà deserta la convocatòria.
El/la aspirant proposat/da haurà de presentar-se a l’Ajuntament, dins del termini de 5 dies naturals des que es faci pública la relació de persones aprovades a què es refereix la base anterior, els documents acreditatius de les condicions per prendre part a la proves que s’exigeixen a la base segona, i que són:
· Fotocòpia del DNI o del document equivalent d’altres països.
· Justificació del títol exigit.
· Declaració jurada o promesa de no haver estat separat/da del servei de cap administració pública per expedient disciplinari o per sentència ferma, així com de no incórrer en cap causa d’incapacitat o incompatibilitat establerta a les lleis i reglaments, i de no trobar-se en situació d’inhabilitació per a l’exercici de les funcions públiques.
Els/les aspirants de nacionalitat d’algun estat membre de la Unió Europea o país amb conveni subscrit amb ella i ratificat per Espanya hauran de presentar documentació certificada per les autoritats competents del seu país d’origen amb acreditació de no estar sotmès a sanció disciplinària o condemna penal que impedeixi, al seu estat, l’accés a la funció pública.
· Certificat mèdic expedit pel/per la metge/sa de capçalera de no patir malaltia o defecte físic o psíquic que impossibiliti el normal exercici de la funció.
· Les persones aspirants discapacitades que hagin estat proposades han d'aportar un certificat de l'equip multi professional oficial de valoracions de disminucions, que acrediti el tipus i grau de discapacitat que presenta, així com la capacitat funcional de la persona aspirant per al desenvolupament de les tasques pròpies de la plaça a proveir.
Si, dins del termini establert per a la incorporació l'aspirant proposat/da, no presenta la documentació i/o no reuneix els requisits exigits no podrà ser incorporat i es passarà a la persona següent en ordre de la Borsa, i quedaran anul·lades totes les seves actuacions, sens perjudici de la responsabilitat en què pugui haver incorregut per falsedat.
Cal tenir en compte que, fins que es formalitzi el contracte i s’incorpori al lloc de treball corresponent, l’aspirant no tindrà dret a percepció econòmica.
El règim de contractació serà el corresponent a personal laboral fix.
Període de prova.- S’estableix un període de prova d'un mes, finalitzat el qual, en cas de no superar-se, suposarà l’extinció de la relació laboral amb l’ajuntament. Les situacions possibles d'incapacitat temporal interrompran el còmput del període.
El/la seu superior jeràrquic emetrà un informe respecte la superació del procès. Aquest informe s'haurà d'emetre en el termini màxim de cinc dies hàbils abans de la finalització del període de prova. En el cas que s'informi que la persona és idònia es farà constar a l'expedient. En el cas que s'informi que la persona no és idònia, es resoldrà el contracte sense cap dret a indemnització.
Vuitena. Constitució d’una borsa d’ocupació
Es constituirà una borsa d’ocupació amb les persones que superin el procés de selecció i no resultin contractades, a fi que pugui ser utilitzada en futures crides que poguessin resultar necessàries per cobrir vacants temporalment degudes a baixes per malaltia, maternitat, etc. La borsa serà ordenada segons la puntuació obtinguda.
L'ordre de borsa i de crida serà d'acord amb la major puntuació obtinguda al concurs oposició. En el cas d'empat en les puntuacions es realitzarà un sorteig per establir la prelació en l'ordre de crida en què quedarà constituïda la borsa.
La renúncia a un lloc de treball ofert suposarà el pas de l’aspirant a l’últim lloc de la borsa d’ocupació, tret que concorri una de les circumstàncies següents:
· Part, baixa per maternitat o situacions assimilades
· Malaltia greu que impedeixi l’assistència al treball, sempre que s’acrediti degudament.
· Exercici de càrrec públic representatiu que impossibiliti l’assistència al treball.
L’integrant de la borsa que obtingui un contracte de treball causarà baixa en la borsa, i una vegada que finalitzi el seu contracte de treball amb l’Ajuntament tornarà a causar alta en la borsa d’ocupació en el lloc de treball d’aquesta que li correspongui en relació amb els punts obtinguts.
Aquesta borsa d’ocupació tindrà una vigència màxima de dos anys.
La crida es farà per telèfon i correu electrònic, segons les dades facilitades pels aspirants, i el termini per respondre a la crida serà de 24 hores, en cas contrari s’entendrà la renúncia.
Novena. Incidències i impugnacions
El tribunal queda facultat per resoldre els dubtes que es presentin i per prendre els acords que calguin per garantir el funcionament correcte del procés selectiu.
Contra el resultat de les proves, la seva puntuació definitiva i la resolució declarant la relació d'aprovats/des podrà interposar-se recurs d'alçada davant l'Alcaldia en el termini d'un mes i amb els efectes prevists en els articles 121 i 122 de la LPAC.
En el no previst a les bases serà d'aplicació el Decret legislatiu 1/1997, de 31 d'octubre, pel qual s'aprova la Refundació en un text únic de la Llei de la funció pública de l'administració de la Generalitat de Catalunya, el Decret 214/1990, de 30 de juliol, pel qual s'aprova el Reglament del personal al servei de les entitats locals, el Text refós de la Llei de l'estatut bàsic de l'empleat públic, aprovat pel Reial decret legislatiu 5/2015, de 30 d'octubre, el Text refós de la Llei municipal i de règim local de Catalunya aprovat pel Decret legislatiu 2/2003, de 28 d'abril, la Llei 7/1985, de 2 d'abril, de bases del règim local, el Text refós de les disposicions legals vigents en matèria de règim local aprovat pel Reial decret legislatiu 781/1986, de 18 d'abril, i el Text refós de la Llei de l'estatut dels treballadors, aprovat per Reial decret legislatiu 2/2015, de 23 d'octubre.
Desena. Recursos
Contra les resolucions definitives i els actes de tràmit de l’Alcaldia o de la Junta de Govern Local, si aquests actes decideixen directament o indirectament els fons de l’assumpte, determinen la impossibilitat de continuar el procés selectiu o produeixen indefensió o perjudici irreparable a drets i interessos legítims, les persones interessades podran interposar, potestativament, recurs de reposició en el termini d’un mes a comptar a partir de l’endemà de la seva publicació o notificació, davant de l’Alcaldia o la Junta de Govern Local, depèn de quin sigui el cas, o bé recurs contenciós administratiu d’acord amb l’article 46 de la Llei 29/1988, de 13 de juliol, reguladora de la jurisdicció contenciosa administrativa, en el termini de dos mesos a comptar a partir de l’endemà de la seva publicació o notificació, davant el Jutjat contenciós administratiu de Lleida.
Contra les resolucions definitives i els actes de tràmit del tribunal, si aquests últims decideixen directament o indirectament el fons de l’assumpte, determinen la impossibilitat de continuar el procés selectiu o produeixen indefensió o perjudici irreparable a drets i interessos legítims, les persones interessades podran interposar en el termini d’un mes, a comptar a partir de l’endemà de la seva publicació o notificació, recurs d’alçada davant de l’Alcaldia.
Annex
Temari
1. Els òrgans de govern municipals.
2. Drets i deures del personal de l'administració local.
3. Equipaments educatius del municipi de Solsona. Oferta educativa i formes de gestió de centres educatius de Solsona.
4. Organització i funcionament d'una escola.
5. Funcions i tasques d'un lloc de conserge.
6. Elements bàsics de l'atenció al públic.
7. El manteniment preventiu i correctiu de les instal·lacions educatives.
8. Eines i materials d'ús ordinari per tasques de petit manteniment.
9. Riscos laborals: Normes bàsiques de seguretat i higiene que ha de tenir en compte un/a conserge.
10. El coneixement del municipi de Solsona: carrers, places, equipaments, municipals i activitats de renom que s'hi porten a terme."


	Expedient 2332/2021. Pròrroga contracte – informador/a juvenil

	Favorable
	Tipus de votació: unanimitat

	Vist que la Junta de Govern Local del dia 11 de juny de 2018 va aprovar les bases reguladores de la convocatòria de concurs lliure per a la contractació laboral temporal d’una plaça d’informador/a juvenil i la constitució d’una borsa de treball;
Vist que tant la convocatòria com les bases aprovades es van publicar al web municipal, al BOP de Lleida núm. 124, de 27 de juny de 2018, i al DOGC núm. 7657, de 5 de juliol de 2018;
Vista l’acta del tribunal qualificador, del dia 19 de setembre de 2018, on es resol el procés de selecció i es proposa la contractació de l’aspirant amb major puntuació així com la relació de puntuacions per a la resta d’aspirants que formaran part de la borsa de treball;
Vist l'acord de la Junta de Govern Local del dia 24 de setembre de 2018 on s'acordà contractar a una sol·licitant per ser l'aspirant amb major puntuació i per executar el "Contracte Programa fitxa 42 de la Generalitat de Catalunya per a les Oficines Joves de la xarxa d'Emancipació Juvenil" pel període 2018/2019;
Vist l'acord de la Junta de Govern Local del dia 23 de desembre de 2019 on s'acordà contractar la persona en qüestió a partir del dia 1 de gener de 2020 i per un període de 12 mesos a raó de 20 hores setmanals, mitjançant un contracte temporal d'obra o servei determinat per executar el "Contracte Programa fitxa 42 de la Generalitat de Catalunya per a les Oficines Joves de la xarxa d'Emancipació Juvenil";
Vist que està prevista la continuïtat de l'execució del Contracte Programa fitxa 42 de la Generalitat de Catalunya per a les Oficines Joves de la xarxa d'Emancipació Juvenil" per a l'exercici 2022;
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda prorrogar el contracte actual durant un període de 12 mesos a partir del dia 1 de gener de 2022 i fins el 31 de desembre de 2022, per continuar amb l'execució del "Contracte Programa fitxa 42 de la Generalitat de Catalunya per a les Oficines Joves de la xarxa d'Emancipació Juvenil".


	Expedient 2328/2021. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal, en què sol·licita permís per formació per assistir al curs: "La selecció de personal per dins: el què, el com i el perquè", organitzat per l'Agència de Desenvolupament Local de Solsona i Cardona, que s'impartirà en modalitat presencial el dia 10 de desembre de 2021, de les 9.00 a les 13.00 hores;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat d'Administració,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació caldrà fer arribar el certificat corresponent.


	Expedient 2330/2021. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal en què sol·licita permís per formació per assistir al curs "La selecció de personal per dins: el què, el com i el perquè", organitzat per l'Agència de Desenvolupament Local de Solsona i Cardona, que s'impartirà en modalitat presencial el dia 10 de desembre de 2021, de les 9.00 a les 13.00 hores;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat d'Administració,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral. Cal registrar al sistema de control horari una incidència de formació a l'inici de la sessió i una entrada a l'hora que acabi. Una vegada finalitzada la formació caldrà fer arribar el certificat corresponent.


URBANISME
	Expedient 1505/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2021/148
Obres a realitzar: substitució dels tancaments per uns de nous d'alumini i enderrocar part d'un envà no estructural en un habitatge
Registre d’entrada: 2020-E-RC-2191, de 6 d'agost
Pagament de la llicència: 6 d'agost de 2021.


	Expedient 1829/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2021/149
Obres a realitzar: pintat de la façana nord de l'últim pis de l'edifici de la comunitat per solucionar unes humitats
Registre d’entrada: 2021-E-RC-2472, de 29 de setembre
Pagament de la llicència: 29 de setembre de 2021.


	Expedient 1961/2021. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera Call, dona compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019, i que es detalla tot seguit:
Expedient: Mn2021/150
Obres a realitzar: millora de l'accés a un habitatge i ampliació de la zona pavimentada del pati posterior destinat a jardí
Registre d’entrada: 2021-E-RE-1145, de 17 d'octubre
Pagament de la llicència: 18 d'octubre de 2021.


	Expedient 1599/2021. Llicència urbanística – reparar una encavallada de la coberta d'una pallera 

	Favorable
	Tipus de votació: unanimitat

	Vista la sol·licitud de concessió de llicència per reparar una encavallada de la coberta de d’una pallera;
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada amb la condició que un cop finalitzades les obres caldrà presentar un certificat acreditatiu, per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1734/2021. Llicència urbanística – instal·lació d'un sistema de captació d'energia solar fotovoltaica d’autoconsum en un habitatge

	Favorable
	Tipus de votació: unanimitat

	Vista la sol·licitud de concessió de llicència per instal·lar un sistema de captació d'energia solar fotovoltaica d’autoconsum en un habitatge situat al carrer del Castell;
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada amb la condició que una vegada finalitzada la instal·lació s’haurà de presentar un certificat final de la persona instal·ladora de categoria especialista autoritzada i, quan s’escaigui, certificat de direcció i acabament d’obra emès per facultatiu competent que acrediti que els treballs s’han dut a terme d’acord amb la memòria tècnica valorada o el projecte tècnic visat aprovat.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1527/2021. Llicència constitució en règim de propietat horitzontal 

	Favorable
	Tipus de votació: unanimitat

	Vista la sol·licitud de concessió de llicència per a la constitució d'un règim de propietat horitzontal a un edifici;
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir la llicència sol·licitada per a la constitució d'un règim de propietat horitzontal, en base al que caldrà modificar les dades cadastrals per tal de donar d'alta les entitats i usos següents:
· Entitat 1: Habitatge unifamiliar compost de planta baixa, destinada a garatge i vestíbul, de 121,00 m2, planta altell, destinada a magatzem, de 25,00 m2 i planta primera, de 90,00 m2, planta segona, de 90,00 m2 i planta sota-coberta de 45,00 m2, les tres destinades a habitatge. Coeficient de participació: 75,13%.
· Entitat 2: Magatzem situat en planta soterrani respecte del carrer del Berguedà, i en planta baixa respecte del carrer del Bages, de 130,00 m2 construïts. Coeficient de participació: 10,91%.
· Entitat 3: Estacionament, situat en planta baixa respecte del carrer del Berguedà, de 110,75 m2 construïts. Coeficient de participació: 13,96%.


	Expedient 2313/2021. Protecció legalitat urbanística – barana terrat

	Favorable
	Tipus de votació: unanimitat

	Vist l'informe emès pels Serveis Tècnics Municipals sobre la situació irregular d’una barana al terrat d’un immoble situat al nucli antic;
A proposta de l’alcaldessa i de la regidora delegada d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la persona sol·licitant, que:
1. Cal retirar la barana col·locada al terrat ja que no s’ajusta al planejament vigent (article 48 del Pla Especial de Protecció del Nucli Antic de Solsona, punt 5-d), on s'indica que les baranes sols podran ser de ferro amb barrots només verticals, rectes o en espiral, de secció > 2 x 2 cm.
2. La intervenció en façana, balcons i baranes està sempre subjecte a sol·licitud de llicència municipal.
3. Es disposa del termini d’un mes, a comptar a partir de l’endemà de rebre la notificació del present acord, per a retirar la barana i posar-ne una que compleixi amb el planejament.


	Expedient 1198/2021. Palau Episcopal de Solsona – BCIN

	Favorable
	Tipus de votació: unanimitat

	Roso Barrera, regidora delegada d'Urbanisme dona compte de la publicació al DOGC (DODG núm. 8556 de 2 de desembre de 2021) de l'acord GOV/1962/2021, de 30 de novembre, pel qual es declara Bé Cultural d'Interès Nacional, en la categoria de Monument Històric, el Palau Episcopal de Solsona, i es delimita un entorn de protecció comú amb la catedral de Santa Maria, a Solsona (Solsonès).


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

